מגדל (שיר)

מגדל (מעוצב: מּגדל) הוא שיר שהוקלט על ידי הזמרת-יוצרת ישראלית מאיה בוסקילה, מתוך אלבום האולפן הרביעי שלה, נושמת. השיר יצא לאור ב-22 באפריל 2015, על ידי חברת התקליטים הפי"ל, כסינגל החמישי מתוך האלבום. הסינגל הבא שהוציאה אחריו הוא "זיכרון ישן", שיצא לאור ביולי 2015.

השיר הגיע למקום השני במדיה פורסט והתשיעי ברשת ג'.

רקע וכתיבה 
השיר נכתב על ידי אסף אטדגי והופק על ידי חן יעקובסון וגיא בן חמו. על השיר אמרה: "זה אחד הטקסטים הכי טובים שקיבלתי, אבל אם היית שואלת אותי לפני כמה שנים אם הייתי שרה אותו, התשובה היא לא". בהמשך, הצהירה כי: "זה שיר שאומר 'תבקש שארצה רק אותך ואולי אהיה לשנייה מתמסרת. ואברח ואומר לא ארצה לעולם, ואחר כך אהיה מתייסרת'. זה כל כך אנחנו בתור נשים. אנחנו רוצות אותם ואז כשהם רוצים אותנו, אנחנו אומרות לא ואחר כך מתייסרות".

וידאו קליפ 
הווידאו קליפ הרשמי של השיר פורסם ב-18 במאי 2015, חודש לאחר צאתו של השיר כסינגל. בתחילת הקליפ, ניתן לראות את בוסקילה וגבר נוסף, נכנסים לחדר מסוים. עם זאת, ניתן לראות את הצל שלהם בלבד. בהמשך, ניתן לראות את בוסקילה ולאורכו של הקליפ, ניתן לראות גם נשים נוספות ששרות את השיר.

נכון למאי 2021, מונה הצפיות של הקליפ עומד על למעלה מ-40,000 צפיות.

מיקומי שיא

היסטוריית יציאות לאור

קישורים חיצוניים 

 לדף השיר באתר הספרייה הלאומית

הערות שוליים 

שירי 2015
סינגלים מ-2015
שירי מאיה בוסקילה
שירים בעברית
שירים שנכתבו על ידי אסף אטדגי
שירים עם נושאים פמיניסטיים
שירים על כאב לב
שירים על רכבות